**Ne felejtsd el, hogy a vázlatot és a fogalmakat, évszámokat
bele kell írni a füzetbe!**

**Vázlat**

**1). A négy részre osztott Németországban a három nyugati hatalom képtelen volt együttműködni a szovjetekkel.
Megindult az ország két részre szakadása.
További gondot okozott, hogy a főváros, Berlin szintén négy zónára oszlott.
A nyugati zónákat (az un. Nyugat-Berlint) teljesen körülvette a szovjet megszállási övezet.**

**2). Sztálin blokád alá vette Nyugat-Berlint. Lezárta az utakat, vasútvonalakat.**
**Az USA és szövetségesei azonban repülőgépekkel biztosították Nyugat-Berlin ellátását.**

**3). A három nyugati megszállási zónából l949-ben létrejött a Német Szövetségi Köztársaság (NSZK).
Válaszként a szovjet zónából hamarosan megszületett a Német Demokratikus Köztársaság (NDK) is.
Németország két részre szakadt.**

**4). A két szuperhatalom közötti viszony annyira elmérgesedett, hogy ez újabb háború kitörésével fenyegetett.
Mivel katonai összecsapásra nem került sor, a következő évtizedeket a kortársak hidegháborúnak nevezték.**

**A NATO létrejötte**

**5). 1949-ben megalakult az Észak - Atlanti Szerződés Szervezete (NATO), a nyugati hatalmak szovjetellenes katonai szövetsége.
Ha a szervezet bármelyik országát támadás éri, a többi tagnak segítséget kell nyújtania.**

**6). Az l950-es évek elején, a koreai válság idején majdnem kitört a harmadikvilágháború (1950-1953).**

**A sztálinista tábor**

**7). A kommunista táboron belül Jugoszlávia önálló módon politizált.
Az ország ellen éles politikai támadást indítottak.**

**8). Az ötvenes években a tábor minden országa ugyanazt a politikát folytatta, mint a Szovjetunió.
Fegyverkeztek, erőltetetten fejlesztették az ipart.
A legtöbb országban termelőszövetkezetekbe kényszerítették a parasztokat.
A kommunisták mindenütt terrorral bíztosították uralmukat.**

**9). A kommunista országok igyekeztek elzárkózni a Nyugattól.
Európa közepén leereszkedett a ,,vasfüggöny''.**

**Fogalmak – Évszámok**

**Német Szövetségi Köztársaság (NSZK) – A nyugati hatalmak zónáikat
 egyesítették és így jött létre az NSZK**

**Német Demokratikus Köztársaság (NDK) – a szovjet zónából a
 kommunista beállítottságú NDK alakult meg**

**hidegháború – az USA a Szovjetunió és szövetségesei között zajló
 politikai, fegyverkezési, gazdasági és kulturális küzdelem.
 Nincs tényleges háború.**

**Josip Broz Tito - jugoszláv forradalmár és államfő**

**1949 - Atlanti Szerződés Szervezete (NATO) megalakulása**

**a koreai háború, válság – Koreában kitört háború 1950-1953 között**

**vasfüggöny – a demokratikus és a kommunista országokat elválasztó
 képzeletbeli és tényleges határvonal**